Die Monstervisfamilie is alom bekend in die Indiese Oseaan en al die kleiner vissoorte is bang vir hulle vanweë hulle grootte en ongelooflike eetlus.
Manie is 18 jaar oud, maar hy is alreeds groter as sy pa. Sy eetlus het geen einde nie. In sy pote sal jy altyd 'n mes, vurk en lepel aantref - gereed om aan te sit vir enige ete.
Sy vier oë beweeg onophoudelik in alle rigtings terwyl hy rondswem opsoek na sy volgende prooi. Manie se gunstelinggeregte is kreef en snoek, maar eintlik eet hy alles wat voorkom.